CELEX: 31974R2118
Language: el
Date: 1974-08-09 00:00:00
Title: Κανονισμός (ΕΟΚ) αριθ. 2118/74 της Επιτροπής της 9ης Αυγούστου 1974 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών

Avis juridique important

|

31974R2118

Κανονισμός (ΕΟΚ) αριθ. 2118/74 της Επιτροπής της 9ης Αυγούστου 1974 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών  

Επίσημη Εφημερίδα αριθ. L 220 της 10/08/1974 σ. 0020 - 0022 Φινλανδική ειδική έκδοση: Κεφάλαιο 3 τόμος 6 σ. 0024  Ελληνική ειδική έκδοση: Κεφάλαιο 03 τόμος 11 σ. 0031  Σουηδική ειδική έκδοση: Κεφάλαιο 3 τόμος 6 σ. 0024  Ισπανική ειδική έκδοση: Κεφάλαιο 03 τόμος 7 σ. 0253  Πορτογαλική ειδική έκδοση : Κεφάλαιο 03 τόμος 7 σ. 0253 

ΚΑΝΟΝΙΣΜΟΣ (ΕΟΚ) αριθ. 2118/74 ΤΗΣ ΕΠΙΤΡΟΠΗΣ της 9ης Αυγούστου 1974 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 2745/72(2), και ιδίως το άρθρο 27 παράγραφος 1,  Εκτιμώντας:  ότι θα πρέπει να καθορισθούν, εφ' ενός τα χαρακτηριστικά του προϊόντος, για το οποίο πρέπει να διαπιστωθούν οι τιμές που χρησιμεύουν σαν βάση για τον καθορισμό της τιμής αναγωγής, καθώς και το στάδιο, στο οποίο πρέπει να πραγματοποιούνται οι  διαπιστώσεις αυτές, και αφ' ετέρου το ποσό που πρέπει να ληφθεί υπόψη βάσει των εξόδων μεταφοράς- ότι πρέπει να ορισθούν επακριβώς τα στοιχεία που πρέπει να ανακοινώνουν τα Κράτη μέλη στην Επιτροπή για τον καθορισμό της τιμής αναγωγής- ότι για να καταστούν συγκρίσιμες η τιμή του εισαγομένου προϊόντος και η τιμή αναγωγής, πρέπει να ορισθεί επακριβώς ο τρόπος, με τον οποίο πρέπει να καταγράφονται και να υπολογίζονται οι τιμές του εισαγομένου προϊόντος- ότι πρέπει να καθορισθούν οι  εκπτώσεις που θα γίνουν για να αναχθούν στο στάδιο εισαγωγέως/χονδρεμπόρου οι τιμές του εισαγομένου προϊόντος, όταν οι τιμές αυτές δεν δύνανται να διαπιστωθούν παρά στο τελευταίο στάδιο πωλήσεως- ότι πρέπει να καθορισθεί ο κατάλογος των αντιπροσωπευτικών αγορών εισαγωγής, στις οποίες πρέπει να καταγράφονται οι τιμές των εισαγομένων προϊόντων- ότι εκτός από τις τιμές αυτές τα Κράτη μέλη πρέπει να ανακοινώνουν στην Επιτροπή όλα τα άλλα αναγκαία  στοιχεία για τον υπολογισμό της τιμής εισόδου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Οι τιμές που πρέπει να λαμβάνονται υπόψη για τον καθορισμό των τιμών αναγωγής, πρέπει να αναφέρονται στο στάδιο εμπορίας "έξοδος ομάδες παραγωγών" ή, ελλείψει αυτού, σε κάθε άλλο συγκρίσιμο στάδιο εμπορίας, για τα προϊόντα της κατηγορίας  ποιότητος I όλων των μεγεθών, προσφερόμενα συσκευασμένα, δεδομένου ότι η επίπτωση του κόστους συσκευασίας περιλαμβάνεται στις τιμές αυτές.  2. Το ποσό που πρέπει να προστεθεί, βάσει των εξόδων μεταφοράς, στον αριθμητικό μέσο των τιμών στην παραγωγή κάθε Κράτους μέλους, υπολογίζεται κατ' αποκοπή για κάθε προϊόν κάθε έτος, κατά τον καθορισμό των τιμών αναγωγής.   Άρθρο 2  Για τον καθορισμό των τιμών αναγωγής, τα Κράτη μέλη ανακοινώνουν κάθε έτος στην Επιτροπή:  - τις τιμές που προβλέπονται στο άρθρο 1 παράγραφος 1, κλιμακωμένες κατά περίοδο ενός μηνός ή ενός δεκαημέρου, οι οποίες διαπιστώνονται κατά τη διάρκεια των τριών προηγουμένων περιόδων εμπορίας σε κάθε αντιπροσωπευτική αγορά, η οποία ευρίσκεται στις  ζώνες παραγωγής όπου οι τιμές είναι οι χαμηλότερες- - τον αριθμητικό μέσο των τιμών που διαπιστώνονται στις ίδιες αγορές και για τις ίδιες περιόδους κατά τις πέντε περιόδους εμπορίας που προηγούνται του καθορισμού της τιμής αναγωγής.   Άρθρο 3  1. Οι τιμές που πρέπει να λαμβάνονται υπόψη για τον υπολογισμό της τιμής εισόδου, είναι οι τιμές που διαπιστώνονται στις αντιπροσωπευτικές αγορές εισαγωγής που αναφέρονται στο άρθρο 4.  Πάντως, στην περίπτωση κατά την οποία για ένα συγκεκριμένο προϊόν και συγκεκριμένη προέλευση δεν είναι διαθέσιμη καμία τιμή μία ορισμένη ημέρα στις αντιπροσωπευτικές αγορές ενός Κράτους μέλους, ενώ διαπιστώνεται ότι πραγματοποιούνται συναλλαγές σε άλλες  αγορές αυτού του Κράτους μέλους, οι τιμές που πρέπει να λαμβάνονται υπόψη για τον υπολογισμό της τιμής εισόδου, διαπιστώνονται σε μία ή περισσότερες από τις αγορές αυτές.  2. Οι τιμές αυτές καταγράφονται και υπολογίζονται σύμφωνα με τις προϋποθέσεις που προβλέπονται στο άρθρο 5.   Άρθρο 4  Κατά τους όρους του άρθρου 3 παράγραφος 1 εδάφιο πρώτο, θεωρούνται σαν αντιπροσωπευτικές οι εξής αγορές:   "" ID="1">Βασίλειο του Βελγίου και Μέγα Δουκάτο του Λουξεμβούργου> ID="2">Αμβέρσα, Βρυξέλλες"> ID="1">Βασίλειο της Δανίας> ID="2">Κοπεγχάγη"> ID="1">Ομοσπονδιακή Δημοκρατία της Γερμανίας> ID="2">Αμβούργο, Μόναχο, Φραγκφούρτη, Ντύσσελντορφ,  Κολωνία."> ID="1">Γαλλική Δημοκρατία> ID="2">Παρίσι-Ρενζίς, Μασσαλία, Ρουέν, Διέππη, Περπινιάν, Νάντη, Μπορντώ, Λυών, Τουλούζη"> ID="1">Ιρλανδία> ID="2">Δουβλίνο"> ID="1">Ιταλική Δημοκρατία> ID="2">Μιλάνο"> ID="1">Βασίλειο των Κάτω Χωρών>  ID="2">Ρόττερνταμ"> ID="1">Βασίλειο της Μεγάλης Βρεταννίας και Βορείου Ιρλανδίας> ID="2">Λονδίνο, Λίβερπουλ, Γλασκώβη">  Άρθρο 5  1. Σε κάθε αντιπροσωπευτική αγορά εισαγωγής, για κάθε προϊόν και κάθε προέλευση, οι τιμές των εισαγομένων προϊόντων καταγράφονται καθημερινά κατά τον εξής τρόπο:  α) διαπιστώνονται:  - για κάθε ποικιλία ή κάθε τύπο του εν λόγω προϊόντος,  - για το σύνολο των διαθεσίμων μεγεθών- β) πρέπει να αναφέρονται:  - σε προϊόντα της ποιοτικής κατηγορίας I- - ή σε προϊόντα που ετέθησαν σε εμπορία εντός της ποιοτικής κατηγορίας II, αν δεν υπάρχουν τα προϊόντα της ποιοτικής κατηγορίας I- - ή σε προϊόντα που ανταποκρίνονται στην ποιοτική κατηγορία I και στην ποιοτική κατηγορία II, όταν τα προϊόντα της ποιοτικής κατηγορίας I αντιπροσωπεύουν λιγότερο από 50% των συνολικών ποσοτήτων του προϊόντος και της προελεύσεως αυτής που πωλούνται στην  αγορά- γ) διαπιστώνονται στο στάδιο εισαγωγέως/χονδρεμπόρου ή στο στάδιο χονδρεμπόρου/λιανοπωλητού, αν οι τιμές στο στάδιο εισαγωγέως/χονδρεμπόρου δεν είναι διαθέσιμες.  2. Οι τιμές που καταγράφονται σύμφωνα με τις διατάξεις της παραγράφου 1, όταν διαπιστώνονται στο στάδιο χονδρεμπόρου/λιανοπωλητού, μειώνονται κατά ένα ποσό ίσο με 9%, για να ληφθεί υπόψη το περιθώριο εμπορικού κέρδους του χονδρεμπόρου και κατά ένα  στοιχείο ίσο με 0,5 λογιστικές μονάδες ανά 100 χιλιόγραμμα, για να ληφθούν υπόψη τα έξοδα χειρισμού και οι φορολογικές επιβαρύνσεις και οι δασμοί της αγοράς.   Άρθρο 6  Τα Κράτη μέλη ανακοινώνουν στην Επιτροπή κάθε ημέρα αγοράς, για κάθε προϊόν, κάθε αντιπροσωπευτική αγορά και κάθε προέλευση:  α) τις τιμές όπως καθορίζονται στο άρθρο 5, αναγόμενες, αν παρίσταται ανάγκη, στο στάδιο του εισαγωγέως/χονδρεμπόρου και αναφερόμενες:  - κατά ποικιλία για τα θερινά αχλάδια, τα πορτοκάλια και τα μικρόκαρπα εσπεριδοειδή, για τα οποία καθορίζεται τιμής αναγωγής- - κατά τύπο καλλιεργείας για τα αγγούρια και τις τομάτες- - κατά τύπο χρώματος (λευκόσαρκα, κιτρινόσαρκα) για τα ροδάκινα- - κατά ομάδα ποικιλιών για τα μήλα και τα δαμάσκηνα- - κατά προϊόν για κάθε ένα από τα λοιπά εν λόγω προϊόντα.  Οι τιμές που αναφέρονται στην τρίτη, τετάρτη και πέμπτη περίπτωση ισούνται με το σταθμισμένο μέσο όρο των τιμών που καταγράφονται για κάθε ποικιλία- β) τα στοιχεία που πρέπει να αφαιρεθούν από τις τιμές αυτές βάσει των δασμών- γ) κατά το μέτρο του δυνατού, τις τιμές στις οποίες εφαρμόζονται οι ισχύοντες συντελεστές, μετά την αφαίρεση των δασμών- δ) τα στοιχεία που πρέπει να αφαιρεθούν βάσει των φορολογικών επιβαρύνσεων κατά την εισαγωγή εκτός από τους δασμούς, κατά το μέτρο που η επίπτωση αυτών των φορολογικών επιβαρύνσεων περιλαμβάνεται στις τιμές- ε) κατά το μέτρο του δυνατού, τις τιμές που πρέπει να ληφθούν υπόψη για τον υπολογισμό της τιμής εισόδου- στ) κατά προϊόν, τις συνολικές ποσότητες που τίθενται σε εμπορία στην αγορά αυτή, κατανεμημένες, αν πρέπει, κατά ποικιλία, ομάδα ποικιλιών ή τύπο- ζ) τις ποσότητες που τίθενται σε εμπορία στην ποιοτική κατηγορία I, κατά το μέτρο που ανακοινώνονται οι τιμές για την κατηγορία αυτή.   Άρθρο 7  Ο κανονισμός (ΕΟΚ) αριθ. 1291/70 καταργείται.  Ο παρών κανονισμός αρχίζει να ισχύει την 19η Αυγούστου 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Αυγούστου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 118 της 20.5.1972, σ. 1.  (2) ΕΕ αριθ. Ν 291 της 28.12.1972, σ. 147.